ગુજરાત રાજ્ય ઈન્ડિયન ઓસન વાઈડ સુનામી મોક ડ્રીલમાં આગામી તા. 4 સપ્ટેમ્બર 2018ના રોજ ભાગ લેશે, ત્યારે કચ્છ જિલ્લાના અને જામનગર જિલ્લાના બે ગામોમાં સુનામીની કુદરતી આફત સામે રાહત બચાવની કામગીરીના મહાવરાની ભાગદોડ જોવા મળશે. આ મોક ડ્રીલ દરમિયાન સુનામી અર્લી વોર્નિંગ સીસ્ટમ(ITEWC) અને ઇન્ડિયન નેશનલ સેન્ટર ફોર ઓશન ઇન્ફર્મેશન સીસ્ટમ, હૈદરાબાદ ભેગા મળીને સુનામીની સંભાવના અંગે દેશના કોસ્ટલ લાઈનનાં રાજ્યો તથા અન્ય દેશોને જાણકારી પણ આપશે. આ મોક ડ્રીલ માટે કચ્છના માંડવી તાલુકાના માસ્કા અને જનકપુર તેમજ જામનગર જીલ્લાના બે ગામ દિગ્વિજયગ્રામ અને બાલાચડીની પસંદગી કરવામાં આવી છે.